Sct. Georgs Fonden i Aarhus ligger inde med 15.000 kroner, den gerne vil give ud.

Hvert år uddeler fonden dét beløb til en aarhusiansk forening, institution eller enkeltperson, der gør ind indsats indenfor humanitært arbejde for børn og unge.

Ind til videre har fonden kun modtaget få ansøgninger om pengene, og den ønsker gerne flere.

- Vi har flere gange uddelt midlerne til store organisationer som Røde Kors. Vi vil gerne have flere ansøgninger, så vi kan prøve at give dem ud til et nyt sted, fortæller Sct. Georgs Fondens formand, Jonna Lyhne, til TV 2 | ØSTJYLLAND.

Man kan indsende ansøgninger frem til den 23. marts. Adressen kan du se på fondens hjemmeside.